Armenas Džigarchanianas

Armenas Borisovičius Džigarchanianas (, ; 1935 m. spalio 3 d. – 2020 m. lapkričio 14 d.) – armėnų ir rusų aktorius, teatro režisierius.

 Biografija 
Mokyklos metais susidomėjęs teatru, ją baigęs mėgino patekti į GITIS Maskvoje, tačiau nepavyko. Grįžęs į Jerevaną, jis dirbo operatoriaus padėjėju „Armenfilm“ kino studijoje, o vėliau baigė Jerevano dailės ir teatro institutą (dabar – Jerevano valstybinis teatro ir kino institutas), Armeno Gulakiano klasę. 

1955–1966 m. vaidino K. Stanislavskio rusų dramos teatre Jerevane, o 1967–1969 m. dirbo Maskvos Lenino komjaunimo teatre, kur dalyvavo spektaklių „Filmuojamas filmas“, „Moljeris“, „Tėvynės dūmai“ ir kituose pastatymuose. 1969–1996 m. buvo vienas pagrindinių Maskvos V. Majakovskio dramos teatro dramos menininkų. 1996–2003 m. vaidino „Lenkom“ teatre. 1996 m. Maskvoje įkūrė A. Džigarchaniano teatrą, buvo jo vadovas, režisierius, aktorius. 2000 m. gastroliavo Lietuvoje.

Aktorius kine debiutavo 1960 metais Akopo vaidmeniu filme „Nuogriuva“. A. Džigarchanianas išgarsėjo vienu geriausių savo kino vaidmenų — jaunuoju fiziku Artiomu Manvelianu režisieriaus Frunzės Dovlatiano filme „Sveiki, tai aš!“ (1965 m.).

Vaidino daugiau kaip 250 armėnų ir rusų režisierių kino ir televizijos filmuose, televizijos serialuose. A. Džigarchanianas  buvo patekęs į Gineso rekordų knygą kaip labiausiai filmuojamas Rusijos aktorius. Jo vaidyba buvo santūri, turėjo lakoniškų raiškos priemonių.https://sputniknews.lt/russia/20201114/13697996/Mire-aktorius-Armenas-Dzigarchanianas.html https://www.zmones.lt/naujiena/mire-garsus-vyresniosios-kartos-rusijos-aktorius-armenas-dzigarchanianas.5c187e2d-267f-11eb-b54d-aa00003c90d0

 Vaidmenys 
 Svarbiausi vaidmenys teatre 
 1963 m. Džeris. W. Gibsonas. Dviese sūpuoklėse.
 1965 m. Ričardas III. V. Šekspyras. Ričardas III.
 1967 m. Moljeras. M. Bulgakovas. Moljeras.
 1969 m. Stenlis Kovalskis. T. Williamsas. Geismų tramvajus.
 1990 m. Chludovas. M. Bulgakovas. Bėgimas.

 Svarbiausi vaidmenys kine 
 1965 m. Artiomas Manvelianas. Sveikas, tai aš! Režisierius F. Dovlatianas.
 1967 m. Čekistas Artusovas. Trikampis. Režisierius H. Malianas.
 1968 m. Michailas Stišnojus. Gervelė. Režisierius V. Moskalenko.
 1975 m. Levonas Pagosianas. Kai ateina rugsėjis. Režisierius E. Keosajanas.
 1978 m. Mhitaras Sparapetas. Vilties žvaigždė. Režisierius E. Keosajanas.
 1978 m. Isajus. Gedintis sniegas. Režisierius J. Jerzinkianas.
 1979 m. Karlas. Susitikimo vietos pakeisti negalima. Režisierius S. Govoruchinas.

 Apdovanojimai 
 1973 m. RTFSR liaudies artistas
 1985 m. TSRS liaudies artistas
 1995 m. III laipsnio ordinas „Už nuopelnus Tėvynei“
 2005 m. IV laipsnio ordinas „Už nuopelnus Tėvynei“
 2010 m. II laipsnio ordinas „Už nuopelnus Tėvynei“

 Šaltiniai 

 Nuorodos 

 IMDB profilis

Kategorija:Rusijos aktoriai
Kategorija:Rusijos teatro režisieriai
Kategorija:Armėnijos menininkai